Dêqên

Dêqên tai Diqing, täydellisemmin Dêqênin tiibetiläisten autonominen prefektuuri (, pinyin: Díqìng Zàngzú Zìzhìzhōu) on prefektuuri Kiinan Yunnanin maakunnan luoteisosassa. Prefektuurin pinta-ala on 23 870 neliökilometriä ja väkiluku 400 000 (2010). Prefektuurin pääkaupunki on 173 000 asukkaan piirikuntatason kaupunki Shangri-La.

Prefektuuri rajoittuu kaakossa Lijiangin ja lounaassa Nujiangin prefektuuriin. Yunnanin maakunnan pääkaupunki Kunming sijaitsee linnuntietä noin 440 kilometriä Shangri-Lasta kaakkoon, maanteitse matkaa on runsas 600 kilometriä. Shangri-Lan lentoasemalta on lentovuoroja ainakin Kunmingiin ja Lhasaan.

Prefektuuri jakautuu paikallishallinnossa kolmeen osaan:
 Shangri-Lan piirikuntatason kaupunki (ennen vuotta 2002 nimeltään Zhongdian)
 Dêqênin piirikunta
 Weixin lisujen autonominen piirikunta

Prefektuuri väestön suurimmat etniset ryhmät ovat vuoden 2000 väestönlaskennan mukaan: tiibetiläiset, lisut, han-kiinalaiset ja naxit.

Lähteet

Aiheesta muualla 

 Dêqênin prefektuurin kotisivut  (diqing.gov.cn)

Yunnanin prefektuurit